Vrou sterf in fratsongeluk | Maroela Media
Werner Vermaak, woordvoerder van ER24, het gesê paramedici het omstreeks 13:45 by die toneel in 'n industriële area opgedaag. "Ander paramedici en veiligheidswagte was reeds besig om die drie vroue te help deur die sakke van hulle af te haal."
Volgens Vermaak was een van die vroue in 'n kritieke toestand. Sy het erge bors- en kopbeserings opgedoen. "Haar toestand het vinnig agteruitgegaan en paramedici het vir langer as 'n uur mond-tot-mond-asemhaling toegepas voordat die vrou op die toneel dood verklaar is."
Die ander twee vroue het ernstige beserings opgedoen en is op die toneel behandel, voordat hulle na 'n nabygeleë hospitaal geneem is vir verdere behandeling.
Volgens Vermaak het die vroue glo die sakke voer van 'n vragmotor afgelaai toe die sakke bo-op hulle geval het. Die polisie ondersoek die saak.